Podcast-serie ’Vold mod mennesker med handicap’
Podcast 4 – Seksuel vold: Historien om Mathias

Dette dokument er en tekstversion af podcasten. Hver gang en ny person taler, så angives rolle og navn med fed skrift, hvorefter der er et transskriberet citat. Al underlægningsmusik og lydeffekter indsættes i en [ ].

Studievært, Julie Giese
Hvordan fortæller et menneske uden sprog, at han har været udsat for vold. Og hvordan skal man som pårørende opdage det, når volden ikke giver blå mærker.

Mennesker med handicap er i særlig risiko for at blive udsat for vold.
Ofte er gerningsmanden én de kender.
Personer uden sprog er en særlig udsat gruppe.
I denne podcast skal du høre historien om Mathias.

Mit navn er Julie Giese, og jeg er taget til Egå for møde Laura, der en sommerdag fik et opkald fra en person, som havde oplysninger om overgreb begået mod hendes søn Mathias. Oplysninger, der bekræftede en mistanke, der gik flere år tilbage.

[Musik, skridt, banke på, lyden af der bliver sagt hej i baggrunden]

Case, Laura 
Jeg hedder Laura og jeg mor til Mathias. Mathias har er 26 år - bliver 27 lige om lidt. Han har diagnosen infantil autisme og er udviklingshæmmet. Mathias har et sprog på den måde, at han kan gentage det, man siger, og han kan også gøre sig forståelig, hvis der er noget, han ikke vil. Så kan han sige, ’nej tak’. Han sagde jo nej tak til sit botilbud - at han ikke ville ind. ’Nej tak, blive her’. Men han kan ikke sådan fortælle, at det her det er sket for mig og han har gjort det eller hun har gjort det. Det kan han ikke.

Mathias han har indtil for nylig boet på et bosted, hvor han har boet i 5,5, snart 6 år, og det er et bosted, som består af sådan nogle små klynger, hvor der bor der fire borgere sammen. Og de deler to og to et køkken og en dagligstue - og så har de hver deres egen lille lejlighed. Og han benytter et dagtilbud, der ligger lige tæt på. Dvs. han kan faktisk gå derover og gå frem og tilbage selv. Han skal hen over en græsplæne. Mathias han flyttede ud i en alder - han var 21-22 år. Han kom fra et andet bosted, hvor han har boet siden han var 16 år. Mathias er meget stille ung mand. Han gør ikke så meget væsen af sig. Han er engang blevet beskrevet som et håndholdt barn. Ment på den måde at han er meget afhængig af relationen. Han har brug for, at der er nogen der guider ham. Han er meget selvhjulpen, både på det personlige plan og sådan helt fysisk er han meget adræt og dygtig. Han kan mange ting, men han tager ikke så meget initiativ selv. Så han er sådan en, der måske godt kan blive glemt, fordi han - hvis man sætter ham et sted, så flytter han så ikke sådan lige umiddelbart. Så han er ikke frembrusende. Han er en meget kærlig og blid dreng. Han har to yngre søskende, som man elsker - han elsker sin familie. Han har aldrig været udadreagerende, så så det var egentlig en glad ung mand, der flyttede ind på bostedet. En selvkørende dreng på mange måder. Han havde fx egen nøgle til sin lejlighed. Så han låste sig selv ind og ud. Det er jo simpelthen skrevet ned på bostedet, at han er en glad ung mand, der var i trivsel og gerne deltog i det huslige og vil rigtig gerne fællesskabet inde i stuen og ja - og det var egentlig, det var sådan han var. 

Studievært, Julie Giese
Laura har fået notaterne tilbage fra 2015 fra aktivitetstilbuddet og bostedet. I dagtilbuddets noter står der:
”Det går godt med Mathias. De oplever en mere robust ung mand, som fx siger fra, hvis en anden borger går ind i Mathias’ rum og rydder op i hans ting. Han er glad for aktiviteter – især svømning, ridning og musik/sang”.

Bostedet har noteret: ”Mathias er faldet godt til. Også her opleves det, at Mathias siger fra ved besøg fra uventede naboer. Han er glad, tryg ved personalet, fleksibel ifht. at lave ændringer/noget spontant, vil gerne på tur, nyder at sidde i fællesstuen, vil gerne fortælle/snakke og synger gerne. Mathias har taget godt imod sit vælge-aftensmad-skema.”

Sådan er det godt og vel det første halve års tid og så begynder Laura at se ændringer i Mathias’ adfærd. Da der netop har været udskiftning i personalet, så tænker hun, det måske er det, han reagerer på. For med det nye personale, forsvandt også de indarbejdede støttesystemer i Mathias’ dagligdag. 
[Fugle, musik]

Case, Laura
Jeg lagde mærke til noget omkring hans hygiejne. Han kunne for eksempel komme hjem og så var hans hår fuldstændig fyldt med skel. Han kan selv kan finde ud af at bad, men han har brug for de der siger, 'Nu skal du lige skylle håret rigtig godt'. Ellers så bliver det ikke skyllet. Og det var sådan nogle ting, jeg begyndte at lægge mærke til. Han er fx fin til at børste sine tænder, men så får han ikke skyllet sin tandbørste ordentligt. Man kan jo ikke bare overlade ham til sig selv, selvom han selv kan gå i bad og osv. Det er jo derfor han bor der. Mathias ville jo tage en tyk jakke på om sommeren, hvis han ikke blev guidet - altså støttet. 

Jeg kan huske, jeg efterspurgte, 'hvorfor laver I ikke nogen billeder eller lægger det tøj frem, som han - fordi han kan godt selv tage tøjet på og det skal han have lov til, men han skal ikke have en stor tyk trøje på, når der er 25 grader udenfor. Det begyndte jeg at påtale, men det kunne jeg godt fornemme, at der var nogen, der havde det svært med. Altså der var nogen, der bliver irriteret på mig. For mig lå det i omsorgen. Så det er jo en del af pleje og altså det er jo at sige, at det de kan selv, det skal de selv. Og han kan det hele selv, men han har brug for støtte.  Altså det er sådan lidt ligesom at sige til et 3-4-årigt barn: Okay, du klarer bare dig selv. Altså, det er jo der, vi er. 

Så begynder han simpelthen at mistrives. Det starter egentlig nede på hans dagtilbud. Han har altid været glad for at gynge. Der er noget i den der sådan stimulering. Måske en bearbejdning af sine følelser og sådan noget. Og det var han også glad for før han flyttede derud. Både det andet sted han boede og da han var lille. Han har bare altid godt kunne lide at gynge. Men det var ligesom, det blev meget intenst. Han gyngede virkelig intenst og skrabede simpelt hen huden af sine arme. Fordi han gyngede så højt. Og så begyndte han at selvskade. Han begyndte virkelig at bide sig selv i hænderne. Det var virkelig grimt. Det var virkelig store og åbne sår - og betændelser. Og vi holdt mange møder om det og jeg var selvfølgelig dybt bekymret og jeg forstod det ikke. Jeg kunne ikke forstå, hvad det var, der foregik. Jeg kunne ikke forstå, hvorfor han lige pludselig udviste den her store mistrivsel. Vi købte armbeskyttere, så han ikke rev sig. Fordi vi tænkte også, han har brug for den her gynge på en eller anden måde. Vi købte også nogle golfhandsker til ham. Altså for at undgå, at han bed hul i sig selv hele tiden.

Det var tydeligt, at han ikke var i trivsel. Og så er vi sådan henne omkring august-september, sensommeren der i 16, hvor jeg lige pludselig bliver ringet op og får fortalt, at man har fundet Mathias om morgenen kl. 6 ude foran sin lejlighed. Han var gået ud af sin lejlighed, ud fra sit soveværelse. Så stod han på græsplænen og grinede. Og han var helt nøgen. Jeg sagde bare, 'Hvad?!'. Jeg forstod simpelthen ikke, hvad der foregik og siger, 'Hvad sker der?' Og det var der jo ingen, der kunne svare på. Det intensiverede og blev til, at han gjorde det hver morgenen. Og så begyndte der at sket det, at om aftenen, så kunne han også gå ud af sin lejlighed. Han låste op, han var helt nøgen og så løb han bare væk. Han løb væk fra selve bostedet og løb ned på en meget trafikeret vej. Og der stillede sig midt på vejen. Jeg fattede simpelthen ikke, hvad der foregik. Det tager simpelthen til og i november måned, der finder man ham i det område, hvor han bor, klokken tre-fire om natten. Han er løbet væk fra bostedet, og det er der ingen, der har opdaget. Og det er november måned og der løber han nøgen rundt midt om natten derude og helt alene. Og Mathias han kan ikke fortælle, hvor han bor. Han kan ikke gøre sig forståelig på den måde. Det efterår og den vinter der sker bare ting med ham, som jeg slet ikke forstår. 

Studievært, Julie Giese
Vi stopper Lauras fortælling et kort øjeblik. Jeg har inviteret Mette Thyghøj til at lytte med på historien. Hun er terapeut i Lev uden vold, der bl.a. rådgiver voldsudsatte og pårørende. Og hun hæfter sig ved Mathias reaktioner.
[Musik]

Terapeut, Mette Thyghøj, Lev uden vold
Det er jo, at man skal tage det alvorligt. Som hun også bider mærke i, så sker der en drastisk adfærdsændring med hendes søn. Og det tyder på at der er et eller andet, der er galt. På det her tidspunkt kan vi selvfølgelig ikke vide noget om, at det vold. Det kunne også være udtryk for nogle andre ting. At der biologisk var noget udvikling i gang i ham eller der var nogle omskifteligheder på botilbuddet. Eller hvad som helst andet, kunne det også godt handle om. Men det er altid vigtigt, at reagere hvis man ser den her form for adfærdsændring. 

Studievært, Julie Giese
Laura er bekymret og har mange møder med lederen af bostedet og forsøger forgæves at få ham til at tale om, at Mathias mistrives. Først da der tiltræder en ny leder i maj 17 får hun hul igennem. Den nye leder går ind i sagen.
[Musik]

Case, Laura 
Så hun bliver ansat i maj. Den her pågældende leder hende kan jeg komme i kontakt med og hun går ind i det. Det skal hun selvfølgelig, for det er jo hendes arbejde osv. Men fordi du er blevet negligeret og har bedt om hjælp og ikke har fået det, så falder du jo nærmest på knæ over, der nogen der vil lytte til dig. Og tager dig alvorligt. Og tager dit barn alvorligt. At der er noget her, der ikke er okay. Så hun går ind i det og vi har møder om, hvad vi kan gøre. Der er uden tvivl stress, men hvad kommer den her stress af? Og så foreslår hun en trædemåtte, så man kan se, om han er oppe om natten eller hvad er det der sker? Og der viser det sig, at han er oppe og løber hele natten. Han sover slet ikke. Han er oppe 20-30 gange, hvor han løber frem og tilbage fra hans værelse og ud på badeværelset. Det kan jo give svaret på den her sådan en psykoseagtige tilstand. At han jo faktisk ikke få sovet og han bliver jo sendt afsted på sit dagtilbud om dagen, så hvor længe han ikke har sovet, det er der ikke nogen, der ved. 

Så han bliver henvist til Psykiatrisk skadestue, men det er i marts 17. Men i hvert tilfælde så er jeg glad for, at jeg føler, der bliver taget hånd om det: Der bliver sat en vagt uden for hans dør. Og det vi prøver at konkludere på, det er, hvorfor er det her. Det er måske fordi, han er blevet overladt for meget til sig selv - og når jeg nu, så den sidder som i bagklogskabens - tænker bare hold nu op altså. Altså men accepterer jo alt. Altså at han nok er blevet overladt for meget til sig selv og han har ikke fået støttesystemer nok. Og det vil selvfølgelig give ham stress, men jo slet ikke i den her grad. Men det var jo det, vi ligesom kunne tale ind i – og den selvskade med at bide sig selv og så videre. Så falder det sådan set lidt til ro og han bliver så henvist til psykiatrisk skadestue. Lederen hun tager med. Jeg tager det som sådan, at det er jo fordi, hun er omsorgsfuld. En dame i sin bedste alder omkring de der 60 år. Så hun har en masse erfaring. Og fortæller psykiateren - og jeg kan huske - vi sidder faktisk og diskuterer lidt hun og jeg, for hun er simpelthen for - hun er meget sådan over for psykiateren, 'Jamen, i og med at Mathias' far har nogle psykiske problemer - det er jo sådan noget, der godt kan være arveligt og det har hun set i sit arbejdsliv, at når man er lige præcis er den her alder på 23-24 år, så kan man faktisk godt udvikle den her psykiske lidelse, hvis det er. Så det kunne også være noget af svaret på, at han faktisk er kommet helt herud. Og jeg kan huske, hvor psykologen eller psykiateren også taler ind i, jamen, det der med, at han ikke sover, det kan jo også udløse de her psykoser. Og det er det, jeg sådan hælder til. Altså han sover ikke og han er så stresset. Så det er sådan bagefter, hvor jeg huske, at jeg var træt af hende lidt, fordi jeg synes, hun ville sygeliggøre ham. Og det var måske ikke det - uden at vide noget som helst. 

Men hans trivsel bliver jo i bund og grund ikke bedre. Altså den bliver lidt bedre. Han stopper med at stikke af, men han får aldrig sin nøgle igen. Og så bliver han så sat på noget antipsykotisk og Mathias har aldrig i sit liv fået medicin. Men da der vælger man at give ham det. Og det kunne jeg også godt se, at hvordan kunne han få noget ro. Så de bliver givet til ham - som sådan indsovnings - og han fik en meget lille dosis. Og det var jo heller ikke fordi, han ikke må få medicin, men jeg synes ikke, det var sjovt at skulle til at medicinere ham. Jeg kunne ikke forstå det. 

Ja altså, hans trivsel kommer aldrig op at køre. Og han begyndte at finde et hælde over på gyngen - at så kunne de ikke får ham ind fra gyngen. Eller han sad der over og ligesom måske fandt noget ro over på gyngen. Det eskalerer så og altså den her gynge bliver mere og mere et sted, han ikke vil fra, når han fik fri fra sit dagtilbud klokken 3. Og her til sidst, der kan han sidde der fra klokken 3 til klokken 8 om aftenen. Og en dag, hvor jeg kommer derud så med hans lillebror og skal hente ham. Så står vi ud af bilen og så er der bare en der råber helt vildt. Og tænker 'Hold da op.' Indtil vi finder ud af det faktisk, at det faktisk er min søn. Det er Mathias, der sidder og råber over på gyngen. Jeg har aldrig hørt ham råbe. Det var meget mærkeligt. 26 år og har aldrig hørt om råbe på den måde. Det var lige omkring juni. 

Terapeut, Mette Thyghøj, Lev uden vold
Når vi nu hen ad vejen finder ud af, at det her nok også handler om vold, så kan man jo i bagklogskabens klare lys godt forstå, at hvordan skal han reagere? Han prøver jo på virkelig at vise, at noget er galt med den har ændrede adfærd. Og han ender med helt at gå ned af pres. Og det kan jo dels komme af og slet ikke få sovet. Og også af de overgreb, der finder sted, som han ikke får hjælp til at få stoppet. Og så synes jeg jo selvfølgelig, at det er vigtigt og tankevækkende, at moren pludselig ser ham nogle situationer, hvor han er helt anderledes. Det reagerer hun også på. Og så kan man sige, så er der det her møde på Psykiatrisk Afdeling, som jo desværre kommer til at pakke volden ind. Men i hvert fald så lykkes det på en eller anden måde, at han måske bliver spist lidt af med antipsykotisk medicin og på den måde, så får man ikke taget fat i det, der egentlig er galt. 

Studievært, Julie Giese
Hele familien mærker ændringerne i Mathias’ adfærd. For eksempel kunne Mathias ikke rumme at være med særlig lang tid på sommerferien, som han ellers plejer at kunne.
[Måger, vand/bølger]

Case, Laura 
Altså heller ikke i samværet med os som familie, når vi var samlet som familie, så kunne han faktisk ikke kan holde til det ret lang tid ad gangen. Juleaften, som han elsker, der var det også rigtig svært. Altså hans to yngre brødre - den ene sagde til mig en dag: Ej mor, det er simpelt hen som om, jeg har mistet ham. Jeg har næsten ikke kontakt til ham. Familien tænker: Hvad der sket? Hvad sker der med ham? Alle har bemærket, at han ligesom er forsvundet eller hvad skal man sige - det var som om, vi mistede ham og kontakten til ham. 

Han brugte al hans energi på at holde sammen på sig selv. Vi oplevede også flere gange, når vi kørte ham hjem efter weekenden, så ville han ikke ud af bilen. Han ville ikke ind på bostedet. Vi måtte ligesom lokke eller gå ind og håbe at finde en - for altså han er meget personafhængig. Og der var nogle, han var rigtig glad for og jeg havde det jo selv sådan, at jeg var også optaget af, hvem er det, der er der og var der nogen, så kunne jeg slappe af. 

Studievært, Julie Giese
I august 2020, ringer telefonen. Der er en tidligere ansat, der har noget, hun vil fortælle Laura. De skal mødes. Her fortæller den tidligere ansatte om indholdet i en mail, der tre år forinden er blevet sendt til lederen på bostedet af to kvindelige vikarer. Den ene af de to vikarer er Mathias’ ledsager. 
[Telefon ringer, fugle]

Case, Laura 
Hun fortæller mig så, at den mail som fremkom til det pågældende p-møde der den 4. Januar 2017 - der bliver der delt en mail rundt, som er sendt til den daværende leder om at Mathias og en borger i huset har været udsat for nogle seksuelle krænkelser - noget de to pågældende vikarer - kvindelige vikarer -  havde overværet.

Jeg ved snart ikke, hvad jeg skal sige. Altså, jeg var knust. Og jeg kan huske, jeg tænkte nej, nej, nej. Det er ikke rigtigt. Det er simpelt hen ikke sket. Altså det er det, man hører om, og det har han ikke været ude for. Det kan ikke være rigtigt. Det er stadigvæk ubeskriveligt. Og jeg kan mærke, når jeg sidder og fortæller det, så distancerer man sig på en eller anden måde, fordi der var to konkrete beskrivelser af, hvad han har været udsat for. Og den ene krænkelse, det var, at Mathias og en anden var blevet bedt at komme nøgne ud i køkkenet. Og så bliver de bedt om at onanere foran den her mandlige vikar - og mens de to så på det. Og den anden episode, så sprøjter den mandlige vikar ketchup ud over bordet og beder Mathias slikke det op. Det går de to vikarer så videre med. Det skriver de ned i den her mail, som de sender til lederen. 

Terapeut, Mette Thyghøj, Lev uden vold
Det er jo enormt ydmygende og det er enormt dominant og det er jo seksuel vold. Kan man sige. 

Studievært, Julie Giese
Hvad med episoden, hvor Mathias skal slikke ketchup op ad bordet. Hvad vil du kalde det?
[Basversion af jingle]

Terapeut, Mette Thyghøj, Lev uden vold
Det kan jo også sagtens være under kategorien med seksuel vold, fordi at man kunne forestille sig at ham her personalet der udøver volden, at han også bliver seksuelt opstemt af den dominans. Også når nu det indgår samtidig med de andre ting, hvor der også er onani osv. Som han praktiserer der og endda med vidner på, som jo bare forstærker fornemmelsen af at blive ydmyget enormt meget. At der er nogen, der står og ser på og som ikke griber ind. Så det rigtig ubehagelige eksempler. Man kan sige, det her er jo foregået i eget hjem, og der skulle man jo på følelser tryg. Og det er jo der, hvor man forventer at de personer man er omgivet af - plejepersonalet eller pædagogisk personale - de skal tage sig af en. At det er der nogen, der vil en det godt. Så det er jo enormt komplekst. Dels, at det er dem, der skulle passe på en og yde omsorg for en og dem, der har et ansvar for at udføre deres job godt, ordentligt og professionelt, der krænker. Og det gør jo selvfølgelig noget ved tillid fra Mathias' side, så han bliver bange for at turde stole på folk, fordi hvad er det der sker her. Ydermere så er det jo ikke kun en voldsmand. Der er jo flere, der kigger på. Så det er jo mange, han kan miste tilliden til, der i det rum. 

Studievært, Julie Giese
Set i bakspejlet bliver det tydeligelig at Mathias i en lang periode reagerede på volden, han var udsat for.
[Musik]

Terapeut, Mette Thyghøj, Lev uden vold
Så tænker jeg jo selvfølgelig nu, at det har været en kæmpe råb om hjælp, han har haft der. Og han har gjort alt, hvad han kunne for vise det på forskellig vis. Han bliver selvdestruktiv, ikke. Det er jo også at påføre sig smerte. Og det kan være en form for lindring for alt den anden smerte, han mærker. Men det er i hvert fald tydelige signaler om, at noget er helt rivende galt. Og til sidst er det kortsluttet helt for ham, så han ender på Psykiatrisk Afdeling og han har været fuldstændig stresset. Han har ikke sovet og han har ændret adfærd, som er blevet aggressiv fra eller så vær stille og rolig og sympatisk. Så han er med sin adfærd, har han gjort alt hvad han kunne for at vise, at der er noget, der helt galt her. Og på den måde, der kan man ikke adressere det og bare se, at det er seksuel vold, der kunne det også være fysisk vold. Men det har på en eller anden måde  samme udfald. 

Studievært, Julie Giese
Laura får også at vide at den mandlige vikar for tre år siden havde været til tjenestelig samtale med lederen og var blevet fyret. Der var ikke foretaget anmeldelser af vikaren.

Derfor melder Laura vikaren til politiet. Med tre års forsinkelse.
[Musik]

Case, Laura 
Jeg havde jo fået at vide, hvem det var, der havde gjort det. Og hvem det var, der havde skrevet den her mail. Så det gjorde jeg. Og så har jeg ikke hørt mere fra politiet. Lige nu har jeg ikke haft overskud til at samle op på det endnu, men det skal jeg selvfølgelig, men der er nogle andre ting, jeg tænker, det er jo deres arbejde. 

Studievært, Julie Giese
Laura havde altså har set sin søn få det dårligere, uden at vide hvorfor, til trods for at ledelsen på institutionen vidste, at han havde været udsat for vold.
[Musik]

Case, Laura 
Mathias blev frataget muligheden for at blive hjulpet. For mig faldt alt på plads, da jeg fik det at vide. Og jeg satte mig ned og kiggede på tidslinjen og den passede perfekt. 

Så der har været en mandlig ansat vikar. Det er tydeligt, at det er her den pågældende medarbejder, der har været ansat fra oktober 15 og så frem til januar 17, hvor han bliver afskediget. Og da jeg så kiggede på tidslinjen, så faldt det fuldstændig hak med den med den adfærd, vi havde set ved Mathias, hvor han begynder at stikke af fra stedet, han bliver psykotisk, han bliver selvskadende. Og da jeg hører det her, så er jeg faktisk ikke i tvivl om, at det det er jo det, han har prøvet at fortælle os med det sprog, som han nu har. Han kan ikke fortælle os verbalt, hvad han har været udsat for, men han viste det er jo meget tydeligt med sin krop - for han løb simpelt hen væk. Og jeg husker, jeg på et tidspunkt siger - og jeg kan ikke huske, hvem jeg siger det til: 'Der er vel ikke nogen, der gør noget ved ham?'. Og så var det bare en tanke, jeg smed væk igen, fordi det er bare tanker, man slet ikke vil tænke på. Så det får jeg ingenting at vide om. 

Det er jo så også det, jeg kan se bagefter, at lederen - den daværende leder - jo faktisk manipulerede med mig. I januar får hun den her mail og hele personalet ser mailen. Og hele personalet får at vide, at hvis de siger noget til nogen, så kan de blive juridisk forfulgt. Hun havde talt med juristerne i kommunen og det var den besked, hun havde fået – at hvis de brød deres tavshedspligt, så ville de kunne blive forfulgt. Så det vil sige, da vi sidder på psykiatrisk skadestue med Mathias for at finde ud af, hvad kan vi gøre for ham, der ved hun jo, hvad der er foregået, for den viden har hun fået i januar, og det her, det er i marts. Da ved hun, hvad der er foregået og der sidder hun og manipulerer og siger, det kan skyldes, at han har en far, som har nogle psykiske udfordringer - at det kan være det, han har arvet. Det er jo egentlig det, hun siger og underbygger det med sin erfaring - med, at det har hun set før. Ja, så det er rigtig grimt. Jamen, det er et svigt af dimension. Dels svigtet af Niklas. Han bliver frataget muligheden for at få noget hjælp til det har været udsat for - i stedet for, så bliver han jo bare dårligere og dårligere, fordi han har aldrig får noget hjælp. Han bliver gjort forkert. At man så ikke handler på det, når man finder ud af, at sådan noget i forgået og ikke får meldt det til politiet og får gjort de ting man skal, det er fuldstændig utilstedeligt. Altså det er der det kriminelle virkelig er. Altså det er kriminelle handlinger, han har været udsat for, men det andet er lige så kriminelt. Altså, og det er jo kommunen. Det er dem, der har ansvaret for ham.

Studievært, Julie Giese
Mange har vidst, hvad Mathias har været udsat for. Hvorfor står man ikke frem, når man som medarbejder har en viden? 
[Musik]

Terapeut, Mette Thyghøj, Lev uden vold
Selvfølgelig en åbenlys trussel for selv at kunne blive fyret og også måske for at kunne tage fejl og en loyalitet over for en arbejdsplads og sådan nogle ting. Men jeg kunne have forestillet medarbejdere - altså at nogle af de medarbejdere, der nu står tilbage og hører, om det her nu, virkelig også har det dårligt med sig selv og har en virkelig skidt fornemmelse af eller virkelig skidt samvittighed over de ikke fik handlet mere klart og tydeligt tidligere. Fordi det er igen sådan nogle ting, man kan tænke i bagklogskabens lys: Hvordan kunne man lade sig presse til at lade være med det? 

Case, Laura 
Det hun fortæller mig - den pågældende pædagog, som kommer hjem til mig - det er jo, at det har virkelig har været hårdt for hende, at gå med den her viden engang. Hun er jo ikke ansat der ude mere og det er selvfølgelig det, der gør, at hun står frem. Hun tænker, det er vigtigt, at jeg får den her viden. Så det har jo altså været frygt for hende selv at gå med den viden og den trussel over hovedet. 

Studievært, Julie Giese
Laura og familien vælger, at Mathias skal flytte hjem.
[Musik]

Case, Laura 
Mathias han har det jo bare dårligt. Altså på alle måder og vil ikke hjem. Han sidder over på den der gynge og sidder derover og siger nej tak til sit Botilbud, så vælger jeg så at tage ham hjem og lytte til ham endelig. Der er ikke nogen, der har lyttet til ham i 4,5-5 år. Selvfølgelig skulle jeg lytte til det, han sagde. Så det gjorde jeg og tog ham hjem fra stedet. Og jeg tænker også, han har boet det her sted, det hænger i væggene. Han ved aldrig, hvornår der kommer en ind og gør noget ved ham. Så jeg tager ham hjem lige midt i september. 

Terapeut, Mette Thyghøj, Lev uden vold
Jeg tænker bare, hvor er det godt, hun får bragt ham i sikkerhed. Altså hun lytter til ham. Det er jo der, når han er væk fra det være svære, at han måske kan få den hjælp til at komme videre. Så det er rigtig fint set. 

Studievært, Julie Giese
Netop som Laura har taget Mathias hjem, får hun en ny besked om en ny episode på samme institution. Igen om vold begået mod hendes søn.
Sfx: Basversion af jingle

Case, Laura 
19. September kommer der så en ny underretning. Anonym underretning, som involverer Mathias. Og i den underretning kan jeg så læse, at hele måden man taler til dem der ude på fra nogle medarbejder er nedværdigende, man underholder sig med deres seksuelle intime liv.

Studievært, Julie Giese
Den nye underretning vedrører en anden medarbejder. I underretningen står der, at medarbejderen anvender unødvendig magt og taler nedværdigende over for borgerne. Om den nedværdigende opførsel står der bl.a.: ”Han har ved flere lejligheder underholdt andre medarbejdere med fortællinger om borgernes helt intime liv. Det drejer sig bl.a. om Mathias, som ved flere lejligheder er blevet gjort til genstand for underholdning. Det er fortsat selvom kollegaerne har gjort opmærksom på, at det var uanstændigt og grænseoverskridende, at udlevere borgerne på den måde.”

Underretningen gør også opmærksom på anden nedværdigende sprogbrug. For eksempel kan den pågældende medarbejder sige: ”Han er ligesom en hund”, ”Han er jo dum” og ”Han fatter alligevel ikke noget”.
[Musik]

Terapeut, Mette Thyghøj, Lev uden vold
Jeg tænker, hvis det var noget, der foregik systematisk, så lyder det som psykisk vold. Den der nedgørende måde at behandle andre mennesker på med nedladende, grimme ord. Der bliver brugt også. Men jeg tænker, at for alle mennesker, der er det noget af det mest ømme, hvis der bliver gjort grin med ens seksualitet. Altså det er virkelig noget, der er sårende og det er virkelig også noget, der privat. Det er virkelig noget, som kan ødelægge ens selvværd og selvfølelse og måske livsglæde. Så jeg tænker, at det er bare gældende for mennesker med et handicap, men det gældende for alle mennesker. At det er ødelæggende at blive nedgjort omkring noget privat som seksualitet. Og så selvfølgelig gør det det bare endnu værre, at den her mand også har handicap, så han også på den måde er afhængig af hjælp og afhængig af den person, der har gjort det imod ham. Det gør det jo dobbelt slemt, at det er den professionelle, der skulle passe på ham og beskytte ham, der har sådan en nedværdigende adfærd over for ham. 

Studievært, Julie Giese
Mathias bor i dag hjemme hos sin mor i trygge og rolige rammer.
[Musik]

Case, Laura 
Da jeg ligesom finder ud af det her. Og det var også før jeg tog ham hjem, der sagde jeg det til ham, at jeg vidste godt, at der var sket noget og jeg nok skulle hjælpe ham. Det er jeg ikke i tvivl om, han forstår. Han har også meget let accepteret, ikke at skulle tilbage. Faktisk uden problemer har han accepteret, at nu bor han her og vi har også kunne se det i hans adfærd prompte. At den der stress er taget væk og det var ligesom det. At stressen ikke helt væk, det er klart, for traumerne ligger inde i ham, men selve det at vide, at han kan sove roligt om natten. Der er ikke nogen, der tager maden fra ham og er inde og overskride hans grænser, fordi det er jo det der er sket hele tiden. Og det er derfor, han kun har en mulighed: Og det er det, han gør. Han har ikke sproget til at sige gå væk eller jo det kan jeg godt sige, men det bliver ikke respekteret, fordi man har en agenda med ham - han skal bare gøre det, man vil have. Så det er jo grænseoverskridende, så der vil han ikke kunne argumentere for, 'jamen, jeg vil ikke det her. Men han viser det jo, men det bliver ikke respekteret.

Så han har rigtig meget sprog. Når jeg sådan ser tilbage, har han jo kommunikeret hele vejen - på hans måde. Meget tidligt. Han løber væk fra stedet. Og bider i sine hænder. Så han fortæller jo, der er noget helt galt, men kan ikke fortælle hvad. Så det er jo klart, det er en kæmpe sårbarhed, når man ikke kan sige det. Men han kommer ikke til at sige noget forgæves mere - aldrig nogensinde. 

Terapeut, Mette Thyghøj, Lev uden vold
Det, som det handler om, det er jo - Først og fremmest er det vigtigste er at volden er stoppet og han er i sikkerhed. Og det er han jo nu. Mathias, hjemme ved mor. Og så en anden ting. Det er enormt vigtigt, at få sat ord på de ting, der har været sket, og at han får at vide, at der har været sket det og det  og at det er ikke i orden. Og du ikke sikkerhed nu. Det kommer ikke til at ske mere. Den person er slet ikke der mere og du skal ikke tilbage der til. Og jeg kan godt se nu, at du reagerede og du prøvede at fortælle den var helt galt. Og hvis jeg nogensinde ser det mindste af noget af det, så ved jeg, der er noget galt og så vil jeg stoppe op og hjælpe dig. Det skal du ikke være i tvivl om, fordi det vil være de første ting. Jo mere man få ham til at forstå det, at han er i sikkerhed og at det er forkert, det der er sket, jo mere tryg, vil han kunne blive. Og så kan man sige. Det han har oplevet har selvfølgelig sat nogle grimme spor i ham og der nogen ar der. Og det vil tage noget tid at turde at få tillid igen. Så folk - Det tager tid. Og der kan være situationer, fx madsituationen, hvor man kan sige at tid, ro, støtte og sådan nogle ting, er det der skal til for at han forhåbentlig kan blive lidt, noget af den gamle Mathias igen. Man kan sige det traumer vold gør, det er, at man bliver rystet væk fra sig selv og på den måde skal man til at genfinde sig selv. Og det er selvfølgelig ikke helt den samme selv, fordi man har været ude for de her ting, men skulle meget gerne kunne blive sig selv igen, som nu har den har erfaring, men som har det godt igen. Og som er glad og tryg.

Studievært, Julie Giese
Jeg har inviteret psykolog, ph.d., Line Engel Clasen, til at lytte med på historien. Hun er psykolog hos Center for Seksuelle Overgreb på Rigshospitalet. Og hun fortæller, at mange overgreb, som her mod Mathias, foregår i private hjem.
[Musik]

Psykolog, Line Engel Clasen, Center for seksuelle overgreb, Rigshospitalet
 Vi har en helt masse ting, vi registrerer om overgrebene, og der kan vi se, at flertallet af overgreb sker i private hjem. Det kan så enten være den har været udsat for overgrebets eget hjem, eller det kan være krænkerens hjem. Eller det kan være i et privat hjem, fordi der er foregået fx til en privatfest. Og der er det klart, at for nogle kan det betyde, at det sted kommer til minde om overgrebet. Jeg vil sige, at vi har mange, som har været udsat for overgreb i deres eget hjem, som - altså som jo ikke ligefrem undgår at komme hjem. Altså som stadigvæk har det godt hjemme på deres eget værelse eller deres eget hjem. Men det er klart for nogle, vil - hvis man har det her genoplevelse, så vil ting, der minder en om overgrebet jo kunne tricke nogen ting, så man kommer til at tænke på det og får de her flashbacks. 

Jamen, altså generelt i forhold til de her traumereaktioner, både genoplevelsen og de andre ting, jeg nævnte, der hjælper det jo og få det bearbejdet. Og finde ud af, at der er ikke noget farligt på mit eget værelse. Jeg kan godt være at tryg her og der er ikke noget - Det kan være man sådan gradvist skal tilbage. Lad os nu sige, det er foregået på skolen for eksempel - i ens eget hjem, der er man jo eller også er man der ikke, hvis man nu flytter - men så er det måske noget med gradvist at finde ud af, hvordan kommer jeg tilbage til det sted. Og finder ud af, at det er trygt, og der er faktisk ikke noget at være bange for. 

Studievært, Julie Giese
Det er ikke kun Mathias, der har brug for hjælp. Som pårørende er det en hård oplevelse, at én man holder af, bliver udsat for vold.
[Musik]

Psykolog, Line Engel Clasen, Center for seksuelle overgreb, Rigshospitalet
Altså vi ved, at det fylder rigtig meget for en som pårørende. Både at man tænker 'Kunne jeg have gjort noget for at stoppe det?' eller 'Forstod jeg ikke de signaler, som de måske prøvede at fortælle mig.' Så vi har faktisk også i Center for seksuelle overgreb, når man kommer ind - altså mulighed for et pårørendetilbud. Altså det er en del af vores pakke, når det på børne- og ungeområdet, at der skal forældrene følge. Og vi tilbyder, at de har det her samtaler. Fordi vi ved, at den måde forældre reagere på, at barnet eller den unge har været udsat for et overgreb, det spiller en kæmpe rolle i forhold til, hvordan barnet eller den unge håndterer det. Især helt små børn ser virkelig alvoren af det, der er sket, i deres forældres reaktion. Så det er virkelig vigtigt, det er noget, der bliver taget hånd om. Og vi ved, at pårørende i det hele taget også brug for et rum til at tale om, både hvordan de takler det, men også hvordan det har ramt dem, at en der står dem nær har været udsat for et overgreb.

Studievært, Julie Giese
Laura håber, at hun ved at fortælle sin historie, kan opfordre personale på institutioner, der har viden om overgreb, til at stå frem.
[Musik]

Case, Laura 
Hvis jeg skal give noget videre til nogen, så er det at holde fast i sig selv. Fordi vi ved bedst. Det kan godt være, der sidder nogle eksperter over for en og siger, de ved og de har læst, at det gør man. Når man har set et barn med autisme, så har man kun set et barn med autisme - for de er alle sammen så forskellige som dig og mig. Og der kender vi dem bedst. Så er der noget, der overhovedet stritter i en, så skal man handle på det. Så skal man blive nysgerrig og så skal man stille spørgsmål - og man skal insistere. Fordi vi er jo deres stemme. 

Det er virkelig noget af det, som jeg er blevet optaget efter det her – at, hvordan kunne jeg lade mine grænser skride så meget med alt det, han viste mig? Det kunne jeg jo kun fordi, dem omkring ham ikke fortalt mig, hvad der foregik. Det er i hvert fald og nok også noget af det, der er beskeden i det her - til de professionelle - i deres samarbejde med pårørende. Det er: At uanset om det ikke er sjovt, det man skal fortælle, så skal man fortælle det. Kun der kan vi gøre noget. 

Altså hvor er de her menneskers retssikkerhed - uden tvivl, hvis det var foregået mod andre grupper i samfundet, så tror jeg da helt sikkert, det havde fået noget opmærksomhed. Jeg kan ikke helt finde ud af det. Hvorfor er det, det ikke er alvorligt det her det? Jeg forstår det ikke. Det er nok noget af det, jeg undrer mig allermest over. Det sker overalt - her blev de bare opdaget. Her blev de bare fanget med hænderne i kagedåsen. Hvis der ikke havde været nogen, der var lidt modige - og alligevel tør de ikke at sætte deres navn på, det er uhyggeligt. De tør ikke stå frem og sige: Jeg har set det her. Det er nødt til at gøre det anonymt - så det her det foregår og det - den her befolkningsgruppe er jo fuldstændig ubeskyttet. Der er ingen, der varetager deres retssikkerhed. Og derfor skal deres historie fortælles, fordi vi simpelthen nødt til at skabe fokus på det her.

Terapeut, Mette Thyghøj, Lev uden vold
Hun har været omgivet af fagprofessionelle, som har prøvet at fortælle hende, at det handlede om noget andet. Og i starten kunne det jo handle om noget andet den her adfærdsændring. Og det er jo magtfuldt at stå op imod dem, men jeg tænker, at hun nu her i bagklogskabens klare lys kan se, at det var hende, der havde ret og jeg tror, at hun vil aldrig nogensinde igen lade noget lignende ske. Hun vil med det samme kæmpe imod, hvis hun mærker noget lignende. Desværre er det en erfaring, hun har hun har fået her bagefter, men det var alligevel også en erfaring, hun vil kunne bruge, hvis der nogensinde skulle ske noget alvorligt igen.

Studievært, Julie Giese
Du har lyttet til den fjerde podcast i en serie på fem dele om vold mod mennesker med handicap. Serien er produceret af IBOS med økonomisk støtte fra Offerfonden. Lyt med i næste og sidste afsnit, der handler om, hvordan vi taler om vold.
[Musik]
